### 4.     Orientering om Få det fikset - dagtilbud og folkeskoler

**Åbent**

Sagsnr.: 326-2021-3929        J.nr.: 82.00.00           Dokumentnr.:
326-2021-63457

**Sagstype**

Orientering.

**Resume og sagens baggrund**

På investeringsoversigten for 2021 er der afsat 5,5 mio. kr.
til projektet Få det fikset – dagtilbud og folkeskoler. Der er afsat 250.000
kr. til hver af folkeskolerne og 500.000 kr. til hvert af dagtilbudsområderne.
Der skal ansøges om de konkrete projekter senest den 31. marts 2021, og sagen
behandles på Kommunalbestyrelsens møde i april 2021. Derefter igangsættes
projekterne.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

På investeringsoversigten for 2021 er der afsat 5,5 mio. kr.
til projektet Få det fikset – dagtilbud og folkeskoler. Der er afsat 250.000
kr. til hver af folkeskolerne og 500.000 kr. til hvert af dagtilbudsområderne.
Midlerne skal anvendes til forbedringer af de fysiske rammer på ejendommene.
Projekterne kan således spænde bredt fra vedligeholdelsesprojekter til
udbygninger af udemiljøer til læringsformål.

Der skal ansøges om de konkrete projekter senest den 31.
marts 2021, og sagen behandles samlet på Kommunalbestyrelsens møde i april
2021.

Det tekniske område har været i dialog med alle folkeskoler
og dagtilbudsområder og modtaget projektforslag fra alle. I perioden januar -
marts er projektforslagene blevet kvalificeret med indhentning af tilbud fra
håndværkere og leverandører. Samtidig har man på skoler og dagtilbudsområder
behandlet projekterne på henholdsvis skolebestyrelser, forældrebestyrelser og
elevråd. På den baggrund er ansøgningerne nu afdækket fyldestgørende, så der
kan arbejdes videre med at realisere de konkrete projekter.

Efter behandlingen i Kommunalbestyrelsen vil det tekniske
område igangsætte det videre arbejde på baggrund af den beslutning, der
træffes.

**Økonomiske konsekvenser**

Ingen økonomiske konsekvenser.